Vita:Diósgyőri vár

message: A jelenlegi változat szerint „1381. november 26-án a diósgyőri várban írták alá a torinói békét, amelyben Velence városa kötelezte magát, hogy vasárnap és ünnepnapokon felvonja az Anjou-lobogót a Szent Márk téren. Az eseményt panoptikum örökíti meg a diósgyőri vár északkeleti tornyában.”
Ebben a szövegben min. 2 pontatlanság van: a békeszerződést Velencében írták alá augusztusban, szeptemberben ki is hírdették, októberben ratifikálta Velence és valamikor november hó végén írta alá I. Lajos. A neten fellelhető a szerződés magyar szövege, ebben nem láttam olyan részt, ami bármilyen lobogóról szól volna, igaz Remete Szt. Pál maradványit sem említi a szerződés.
Bánlaky azt írja: „Végre VI. Amadé, Savoya grófja, magára vállalta a békeközvetítés nagy munkáját, minek folytán az érdekeltek követeiket Turinba küldötték, ahol a béke 1381 augusztus 8-án Magyarországot illetőleg a következő feltételek mellett köttetett meg: Általában véve ismét az 1358. évi zárai béke határozmányai léptek életbe, vagyis újra biztosíttatott Magyarországnak Dalmáciára vonatkozó örökös joga; a magyar király visszaadja a Terra Fermán elfoglalt összes birtokokat, viszont Velence a hatalmába ejtett Cattarot; a foglyok mindkét részről szabadon bocsátandók;[3] Velence a magyar királynak évenkint Szent István napján 7000 aranyat fizet Zára városában és ha valamely esztendőben adós maradna, akkor hét helyett tizezer aranyat kell majd fizetnie; három évi nemfizetés esetén a béke semmissé válik; a két fél kereskedői egymás birtokain szabadon közlekedhetnek; a velenceiek felfegyverzett, vagyis hadihajói nem mehetnek a magyar király tulajdonát képező dalmát kikötőkbe; végre Lajos király külön kérelmére Velence kiszolgáltatta Remete Szent Pál ereklyéit.[4] Genovával és Padovával Velence külön békét kötött.”http://mek.oszk.hu/09400/09477/html/0008/625.html  -- Ulrich von Lichtenstein vita 2014. október 21., 09:24 (CEST)
Az I. Lajos magyar király cikkben is benne van ez az infó,  2005-től A Diósgyőri vár cikk legelső változatában is benne volt. A bejegyző mindkét esetben , vélemény ? --Rodrigó  ⇔ 2015. augusztus 21., 16:07 (CEST)
Hű, ezt a cikket még elég régen írtam, amikor nem nagyon volt követelmény a mondatonkénti forrásolás... Az, hogy itt írták alá, elég ismert, idegenvezetőtől is hallottam már, a zászlóval együtt (mondjuk hozzátette, hogy nem volt hosszú életű a dolog, mert csak Lajos haláláig tartott). 88.238.140.234 (vita) 2015. augusztus 22., 19:45 (CEST)
replies: text: Pór Antal: Nagy Lajos 1326-1382 (1892): „A velenczei köztársaság Turinban, 1381 augusztus 24-én kötött békét Magyarországgal szemben október 4-én ratifikálta, mely alkalommal a turini congressus magyar tagjai Velenczében megjelentek, hogy a doge esküjét átvegyék. [604]

text: Viszont Velencze két követét, Dandolo Lénárdot és Fantino Györgyöt küldötte Magyarországba, hogy jelen legyenek, midőn Lajos király megerősíti a békekötést. A király Diós-Győrt, november 26-án fogadta a velenczei követséget. Körűlötte voltak: a pécsi, váradi, zágrábi, csanádi püspökök, a bosnya és császmai prépostok, Czudar Péter orosz vajda, Bebek György a királyné tárnokmestere, Bebek Imre dalmát és horvát bán és más urak.

text: Nagy örömet okozott Lajos királynak, ki ez időben a hit örök vígasztalásait mindinkább kereste; hogy Velencze Remete szent Pál ereklyéit Alsáni Bálint és Horváti Pál püspökök által neki ajándékozta.”

text: Ismerjük a szerződés szövegét, a ratifikálásnál jelenlévő követek, főurak nevét stb., de eddig semmilyen utalást nem találtam a zászlóra.

text: -- Ulrich von Lichtenstein vita 2016. április 14., 08:33 (CEST)
thread_title:  Torinói béke 

message: Amikor híre kelt, hogy mi minden került elő, több külföldi műemlékes is eljött megnézni. (1966) Így került ide egy nápolyi építészprofesszor, Roberto di Stefano, aki teljesen odavolt, mert a vár édestestvérei Nápoly környékén találhatók, nagyon tetszett neki.  Az volt a tervem, hogy a déli területre megyek (1990), Nápoly környékére, megnézni a diósgyőri vár műemlék testvéreit. Roberto Di Stefano építészprofesszornak személyesen akartam elvinni a könyvemet.... (Czegledy Ilona) 
1330-as évek környékén alakíthatták ki a négyszögletes, közismert fővárat: "A következő nagy építkezésnél a falak alsó szintjét ennek a várnak a visszabontott anyagából építették..." Ekkoriban Róbert nápolyi király uralkodott ott, 1309-1343-ig, Akinek édesanyja magyar hercegnő volt. --Rodrigó  ⇔ 2015. augusztus 20., 13:23 (CEST)
thread_title:  Nápolyi szál 

message: A bevezetőben volt ez:
"A 21. század elején a várat elkezdték visszaépíteni eredeti állapotába, ez 2014 nyarára készült el, a helyreállított helyiségeket korhű bútorokkal rendezték be."
Aztán lett ez:
"A 2000-es évek elején a várat elkezdték visszaépíteni eredeti állapotába, a helyreállított helyiségeket korhű bútorokkal rendezték be."
Mivel igen gyakran megfordulok a várban, szinte biztos, hogy 2000-es évek elején nem kezdték visszaépíteni a várat. Talán úgy lehetne fogalmazni, hogy a 2010-es években volt némi állagmegóvás (a tornyokról leverték a meglazult köveket, elkészült a belső várudvarba vezető kapu és ennyi). Szóval, sajnos akkor még nem volt semmi visszaépítés.
2014:
Egy hatalmas ugrás a vár fejlődésében. 2012-ben még kb. a vállamig ért a kápolna megmaradt (és konzervált) fala, most pedig felette is van egy hatalmas terem :-))-- Ulrich von Lichtenstein vita 2016. június 12., 17:24 (CEST)
thread_title:  2014 csak egy állomás, nem jelentős??? 

message: A szövegben szereplő Balassa Zsigmond (1572-1623) és az 1540 körüli várnagy Balassa Zsigmond (Balassa Menyhért testvére) - nagy valószínűséggel - két külön személy. Diósgyőr birtoklástörténete 1526-1702Ulrich von Lichtenstein vita 2016. augusztus 28., 17:43 (CEST)
replies: text: A nyomozás folytatása: Balassa III. Zsigmond (1572-1623) és Balassa II. Zsigmond (?-1559), a diósgyőri várnagy, Borsod vármegye főispánja. (A Nagy Iván könyv szerint, illetve Czeizel Endre is hasonló besorolást használ, pluszban megadva a nemzedékek számát.) A jelenlegi link a később élt Zsigmondra mutat. Ki fogom javítani.Ulrich von Lichtenstein vita 2016. augusztus 29., 16:38 (CEST)
thread_title:  Balassa Zsigmond 

message: Jelenlegi változat: "A 2000-es évek elején a várat elkezdték visszaépíteni eredeti állapotába..." 2014 augusztusában fejeződött be a belsővár átépítése, ami x hónapig tartott. Szóval egész biztosan nem a 2000-es évek elején történt, hanem a 2010-es években. -- Ulrich von Lichtenstein vita 2017. január 18., 07:56 (CET)
replies: text: Igaz, a 2010-es évek elején. Javítsd ki, légy szíves.  … szalax üzenő 2017. január 18., 13:32 (CET)
thread_title:  Bevezető, pontatlanság 

message: "A vár középső udvarán szabadtéri színielőadásokat szoktak tartani, a nézőtéren 800 ember fér el."
"A forrás, amely korábban a várárkot töltötte fel, jelenleg a Diósgyőri Strandot látja el vízzel."
Lehet, hogy érdemes lenne múlt időben fogalmazva visszaállítani.
"A 2014-es felújítás előtt a vár középső udvarán szabadtéri színielőadásokat tartottak, a nézőtéren 800 ember fért el."
"A forrás, amely korábban a várárkot töltötte fel, évtizedekig a Diósgyőri Strandot látta el vízzel, egészen a strand 201?-as bezárásáig." (Mikor zárt be? 2015-ben, 2016-ban már biztosan nem üzemelt.) -- Ulrich von Lichtenstein vita 2017. január 18., 08:04 (CET)
replies: text: Teljesen igazad van. Tedd vissza a javaslatod szerint.  … szalax üzenő 2017. január 18., 13:31 (CET)
----
thread_title:  Törölt részek 

message: A felújított várat 2014 augusztusában adták át. Úgy tudom, 80%-ban uniós támogatással végezték el az egészet.  A Nemzeti Várprogram később indult, és per pillanat csak régészeti feltárás fejeződött be a leendő építési területen. Tehát a belső vár felújítása nem a Várprogram keretében történt. A külső várral kapcsolatos munkálatokat fogják elvégezni a Nemzeti Várprogram támogatásával. -- Ulrich von Lichtenstein vita 2017. augusztus 9., 08:19 (CEST)
replies: text: Pl. itt lehet részletesebben olvasni az egész programról, annak pontos indulásáról („A 2015 júliusában napvilágot látott Nemzeti Várprogramról szóló kormányrendeletben 32 várat nevesítettek, újdonságként, három ütemre bontva”), a várral kapcsolatos tervekről („Rendbe tennék az úgy nevezett külső várat, tehát a főépületet körülvevő védműveket. (...) A negyedik tornyot is teljesen rekonstruálnák, és visszaállítanák a régi tetőszerkezetet. Ezen felül helyreállítanák és feltöltenék a vizesárkot”) stb.:  -- Ulrich von Lichtenstein vita 2017. augusztus 9., 17:11 (CEST)
 Igazad van, szerintem is ez a helyzet. Visszaállítottam.  … szalax üzenő 2017. augusztus 9., 19:31 (CEST)

text: Jó, hogy visszaállítottad. Ha befejeződik a külső vár rekonstrukciója stb., akkor majd megemlítjük a várprogramot. -- Ulrich von Lichtenstein vita 2017. augusztus 10., 18:56 (CEST)
thread_title:  Nemzeti Várprogram